
Uznesenie Okresný súd Liptovský Mikuláš v právnej veci starostlivosti o maloleté deti: A. B., nar. X. X. XXXX, a A. B., nar. XX. X. XXXX, obidve bytom ako matka, zastúpené kolíznym opatrovníkom Úradom práce, sociálnych vecí a rodiny Ružomberok, so sídlom Námestie slobody 1461, Ružomberok, IČO: 37905465, deti matky C. D. B., nar. X. X. XXXX, trvale bytom E. XXXX/XX, E., t. č. bytom F. XXXX/X, G. H., a otca E. B., nar. XX. X. XXXX, trvale bytom E. XXXX/XX, E., v konaní o návrhu matky o úpravu výkonu rodičovských práv a povinností k maloletým deťom, a o návrhu na nariadenie neodkladného opatrenia, o späťvzatí návrhu na nariadenie neodkladného opatrenia, takto rozhodol: Súd konanie v časti o návrhu na nariadenie neodkladného opatrenia z a s t a v u j e . odôvodnenie: 1. Matka podala dňa 22. 4. 2024 na tunajší súd návrh na úpravu výkonu rodičovských práv a povinností a návrh na nariadenie neodkladného opatrenia. 2. § 29 Civilného mimosporového konania (CMP) (1) Navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. (2) Súd konanie nezastaví, ak sa mohlo začať aj bez návrhu a je potrebné v konaní pokračovať. (3) Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 3. Na prvom informatívnom stretnutí rodičov na Okresnom súde Liptovský Mikuláš, pracovisko Ružomberok pred vyšším súdnym úradníkom – koordinátorom dňa 13. 5. 2024 vzala matka návrh na nariadenie neodkladného opatrenia späť. So späťvzatím návrhu na nariadenie neodkladného opatrenia vyjadril súhlas otec maloletých detí i kolízny opatrovník. V priebehu informatívneho stretnutia rodičia maloletého pristúpili k uzatvoreniu dohody o úprave výkonu rodičovských práv a povinností k maloletým deťom: A. B. a A. B.. Súd dospel k záveru, že v konaní o neodkladnom opatrení nie je potrebné pokračovať. Keďže sú splnené všetky zákonné náležitosti dané ustanovením § 29 ods. 1, 2, 3 CMP, súd konanie o neodkladnom opatrení zastavil. 4. O nároku na náhradu trov konania rozhodne súd až v rozhodnutí, ktorým sa konanie končí (§ 262 ods. 1 Civilného sporového poriadku). Poučenie: Proti tomuto uzneseniu možno podať odvolanie v lehote 15 dní odo dňa doručenia na Okresnom súde Liptovský Mikuláš (písomne v počte vyhotovení pre každého účastníka a súd). Odvolanie môže podať strana, v ktorej neprospech bolo rozhodnutie vydané (§ 355 ods. 2, § 357 ods. 1 písm. a/, § 359, § 362 ods. 1 CSP).
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§ 363 CSP). Odvolanie možno odôvodniť len tým, že: a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. (§ 365 ods. 1 CSP) Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania (§ 365 ods. 3 CSP).

